Hof lewer Vrydag uitspraak in Solidariteit se regstelaksiesaak teen DKDEen van die belangrikste uitsprake oor regstellende aksie in Suid-Afrika gaan Vrydag in die arbeidshof in Kaapstad gelewer word. Die vakbond Solidariteit het namens 10 werknemers die departement van korrektiewe dienste (DKD) in die arbeidshof oor die departement se omstrede regstellendeaksieplan gepak. Volgens Solidariteit kan hierdie uitspraak die gesig van regstellende aksie in die hele staatsdiens vir altyd verander. Solidariteit sal kort na die lewering van die uitspraak ŉ mediakonferensie by die Fuji Yumi-restaurant oorkant die arbeidshof hou. Die hofverrigtinge begin om 10:00.